Conor McGinn

Is iarpholaiteoir é Conor Patrick McGinn, a rugadh ar an 31 Iúil 1984. B'eisean an Teachta Parlaiminte do Saint Helen's North ó 2015 go 2024. Ba bhall de chuid Pháirtí an Lucht Oibre é go dtí 2023 nuair a chuireadh ar fionraí ón pháirtí é i ndiaidh gearáin neamhshonraithe. Ní raibh McGinn san iomaíocht san Olltoghchán 2024. I mí Eanáir 2026, fógraíodh é gur cúisíodh é as ionsaí gnéasach 

 Óige agus oideachas
Rugadh i gCamloch, Contae Ard Mhacha é agus tógadh sa Sruthán é. Oifigeach cléireachais de chuid NHS a bhí ina mháthair agus comhairleoir de chuid Shinn Féin ar Chomhairle an Iúir agus Mhúrn a bhí ina athair.

Chuaigh sé ar Ardscoil Naomh Pól, An Sruthán. Sula ndeachaigh sé go hollscoil, d'oibrigh sé don Chomhdháil Náisiúnta Afracach, san Afraic Theas, ar chomhaltacht ar feadh dhá mhí. Rinne sé  staidéar ar Goldsmiths, Ollscoil Londan ach níor chríochnaigh sé a chéim. D'fhan sé i Londain agus d'oibrigh sé le carthanas meabhairshláinte d'inimircigh Éireannacha. Níos déanaí, chríochnaigh sé a chéim ar stair, polaitíocht agus an Léann Éireannach go páirtaimseartha i London Metropolitan University.

 Gairm polaitíochta 
I mí na Bealtaine 2015, toghadh McGinn den chéad uair ina theachta parlaiminte do Saint Helen's North. Fuair sé 57% den vóta le tromlach 17,291 aige. 

I mí Iúil 2016, bhí sé argóint ar Twitter le Ceannaire Pháirtí an Lucht Oibre, Jeremy Corbyn. Dúirt McGinn go ndúirt Corbyn "glaofaidh sé ar m'athair" brú a chur ar McGinn. Shéan urlabhraí Corbyn seo. 

Atoghadh McGinn sna Olltoghcháin tobann i 2017. Fuair sé 63.7% den vóta le tromlach 18,406 aige. 

Atoghadh é sna Olltoghchán 2019. Fuair sé  52.3% den vóta le tromlach 12,209 aige.  

I mí na Nollag 2022, cuireadh McGinn ar fionraí ón Pháirtí an Lucht Oibre i ndiaidh gearáin neamhshonraithe . I mí Dheireadh Fómhair 2023, d'fhag sé an páirtí éirí as an phróiseas. Dúirt sé nach ndearna sé aon rud contráilte agus go raibh an fiosrúchán lochtach agus claonta. 

Ar 5 Bealtaine 2023, d'fhógair McGinn nach seasfadh sé san Olltoghchán 2024.

 Saol pearsanta  
Phós sé le Kate Groucutt thart ar 2009 agus tá beirt pháistí acu. Is Caitliceach é. Is saoránach Éireannach agus Briotanach é.

Ar 27 Eanáir 2026, fógraíodh é gur cúisíodh é as ionsaí gnéasach

 Tagairtí 

 Naisc sheachtracha 
Próifíl ar Pharlaimint na Ríochta Aontaithe

Catagóir:Daoine a rugadh i 1984
Catagóir:Daoine beo
Catagóir:Caitlicigh
Catagóir:Daoine as Contae Ard Mhacha
Catagóir:Feisirí de Pharlaimint na Ríochta Aontaithe
Catagóir:Fir
Catagóir:Merseyside
Catagóir:Páirtí an Lucht Oibre (an Ríocht Aontaithe)
Catagóir:Pobal Éireannach na Breataine
Catagóir:Polaiteoirí Thuaisceart na hÉireann
Catagóir:Sóisialaithe